கேள்வி: கோரி-பாலிங் விதிகள் பற்றி நீங்கள் என்ன அறிந்துள்ளீர்கள்?
பதில்: கோரி-பாலிங் விதிகள் (''Corey-Pauling rules'') என்பவை உயிர் வேதியியலில் புரதங்களின் இரண்டாம் நிலை தன்மையை, குறிப்பாக, CO-NH பெப்டைடு பிணைப்பு இணைப்பைக் கட்டுப்படுத்தும் மூன்று அடிப்படை அறிக்கைகளின் தொகுப்பாகும். முதன் முதலில் ராபர்ட் கோரி மற்றும் லினசு பாலிங் ஆகியோரால் முன்மொழியப்பட்டது. இவ்விதிகள் பின்வருமாறு: பெப்டைடு இணைப்பில் உள்ள அணுக்கள் அனைத்தும் ஒரே தளத்தில் உள்ளன. ஐதரசன் பிணைப்பு உள்ள நைட்ரசன், ஐதரசன் மற்றும் ஆக்சிசன் அணுக்கள் தோராயமாக நேர்கோட்டில் இருக்கும். கார்பன்-ஆக்சிசன் மற்றும் நைட்ரசன்-ஐதரசன் குழுக்கள் அனைத்தும் பிணைப்பில் ஈடுபட்டுள்ளன.